b'\n_START_ARTICLE_\nBasano del Grapa\n_START_SECTION_\nIstorija\n_START_PARAGRAPH_\nMiest\xc4\x85 II a. pr. m. e. \xc4\xafk\xc5\xabr\xc4\x97 rom\xc4\x97nas Basanijus._NEWLINE_Viduram\xc5\xbeiais miestas pirm\xc4\x85kart pamin\xc4\x97tas 998 m., o pilis - 1150 m. Vi\xc4\x8denca miest\xc4\x85 u\xc5\xbe\xc4\x97m\xc4\x97 1175 m., bet Basanas i\xc5\xa1laik\xc4\x97 dal\xc4\xaf autonomijos iki XIII a., kai j\xc4\xaf vald\xc4\x97 Acelinos \xc5\xa1eima. Milano Viskon\xc4\x8diai u\xc5\xbe\xc4\x97m\xc4\x97 miest\xc4\x85 1368 m., o Venecijos respublika 1404 m. Miestas tapo klestin\xc4\x8diu vilnos, \xc5\xa1ilko, gele\xc5\xbeies, vario, o daugiausiai keramikos centru. XVIII a. Basan\xc4\x85 garsino Remondini spausdintojai._NEWLINE_Per Pranc\xc5\xabzijos revoliucijos karus \xc4\x8dia \xc4\xafvyko Basano m\xc5\xab\xc5\xa1is. 1815 m. Basanas tapo Lombardijos-Venecijos karalyst\xc4\x97s dalimi, kol 1866 m. atiteko Italijos karalystei._NEWLINE_Anks\xc4\x8diau miestas itali\xc5\xa1kai vadintas Bassano Veneto, bet po \xc5\xbeiauri\xc5\xb3 Grapos kalno m\xc5\xab\xc5\xa1iu Pirm\xc4\x85j\xc4\xaf pasaulin\xc4\xaf karo metu miestas pervadintas \xc4\xaf Basano del Grapa 1928 m. Ernest Hemingway apsigyveno mieste kai dirbo greitosios vairuotoju. Tai jis apra\xc5\xa1o knygoje Atsisveikinimas su ginklais. Antrojo pasaulinio karo metais mieste gyveno ra\xc5\xa1ytojai Francis Scott Fitzgerald ir Dos Passos. Per Pirm\xc4\x85j\xc4\xaf pasaulin\xc4\xaf kar\xc4\x85]] veikla mieste buvo sustabdyta, nes Basanas atsid\xc5\xabr\xc4\x97 prie fronto linijos, o per Antr\xc4\x85j\xc4\xaf pasaulin\xc4\xaf kar\xc4\x85 po Italijos paliaub\xc5\xb3 \xc4\xaf miest\xc4\x85 \xc4\xafsiver\xc5\xbe\xc4\x97 naciai ir deportavo ar nu\xc5\xbeud\xc4\x97 daug vietini\xc5\xb3._NEWLINE_Miesto simbolis yra dengtas medinis tiltas, kur\xc4\xaf 1569 m. suprojektavo Andrea Palladio. Tiltas buvo sugriautas daug kart\xc5\xb3, paskutin\xc4\xaf syk\xc4\xaf per Antr\xc4\x85j\xc4\xaf pasaulin\xc4\xaf kar\xc4\x85. Alpini kariai (Italijos kaln\xc5\xb3 kariniai daliniai) gerb\xc4\x97 Basan\xc4\x85 ir jo tilt\xc4\x85, tad surinko pinig\xc5\xb3 jam visi\xc5\xa1kai atstatyti. Ant tilto da\xc5\xbenai renkasi t\xc5\xb3 dalini\xc5\xb3 veteranai dainuoti ir prisiminti senas dienas._NEWLINE_Basanas yra Renzo Rosso, Diesel dizaino kompanijos \xc4\xafk\xc5\xabr\xc4\x97jo gimtin\xc4\x97. Nuo kompanijos pl\xc4\x97tros XX a. devintam de\xc5\xa1imtmetyje, ji tapo svarbiu darbdaviu mieste ir regione. D\xc4\x97kodamas u\xc5\xbe vietin\xc4\x99 param\xc4\x85 Renzo Rosso par\xc4\x97m\xc4\x97 vietin\xc4\xaf futbolo klub\xc4\x85 Bassano Virtus 55 S.T, rekonstravo miesto centr\xc4\x85 ir suteik\xc4\x97 nemokam\xc4\x85 internet\xc4\x85 miestie\xc4\x8diams.'